CELEX: 62019TN0580
Language: fi
Date: 2019-08-20 00:00:00
Title: asia T-580/19: Kanne 20.8.2019 – Borborudi v. neuvosto

21.10.2019   
            
            
               FI
            
            
               Euroopan unionin virallinen lehti
            
            
               C 357/40
            
         
      Kanne 20.8.2019 – Borborudi v. neuvosto
      (asia T-580/19)
      (2019/C 357/49)
      Oikeudenkäyntikieli: englanti
      
         Asianosaiset
      
      
         Kantaja: Sayed Shamsuddin Borborudi (Teheran, Iran) (edustaja: asianajaja L. Vidal)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan neuvoston täytäntöönpanoasetuksen (EU) 2019/855 nojalla 27.5.2019 tehdyn neuvoston päätöksen, jolla kantaja on pysytetty asetuksen (EU) 267/2012 liitteessä IX;
               
            
                  —
               
               
                  velvoittamaan neuvoston poistamaan kantajan asetuksen (EU) N:o 267/2012 liitteestä IX;
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1.
               
               
                  Ensimmäinen kanneperuste, joka koskee sitä, että neuvosto ei ole esittänyt henkilöitä tai yhteisöjä koskevien pakotteiden määräämiseksi vaadittavaa näyttöä lisätessään kantajan EU:n pakoteluetteloon ja pysyttäessään hänet siinä, koska riidanalaisille toimille ei ole perusteltua syytä.
               
            
                  2.
               
               
                  Toinen kanneperuste, joka koskee sitä, että neuvosto on tehnyt tosiseikkoja koskevan virheen, koska Borborudi ei ole enää Iranin atomienergiajärjestön (Atomic Energy Organisation of Iran, AEOI) palveluksessa, koska AEOI ei enää ole YK:n pakotteiden kohteena ja koska AMAD-ohjelma lakkautettiin vuonna 2003.
               
            
                  3.
               
               
                  Kolmas kanneperuste, joka koskee sitä, että neuvosto on tehnyt oikeudellisen virheen, kun se ei ole arvioinut tuen, jonka Borborudin väitetään antaneen Iranin ydinohjelmalle, määrällistä ja laadullista merkittävyyttä.
               
            
                  4.
               
               
                  Neljäs kanneperuste, joka koskee sitä, että neuvosto ei ole noudattanut velvollisuuttaan näyttää toteen sen rajoittavan toimenpiteen perusteltavuutta, jonka se on hyväksynyt kantajaa vastaan, koska se ei ole ilmoittanut seikkoja, joilla voitaisiin näyttää toteen tämän kantajaan kohdistetun toimenpiteen peruste.
               
            
                  5.
               
               
                  Viides kanneperuste, joka koskee sitä, että neuvosto ei ole noudattanut velvollisuuttaan antaa tiedoksi perusteita tukevia asiakirjoja, vaikka kantaja oli pyytänyt niitä.
               
            
                  6.
               
               
                  Kuudes kanneperuste, joka koskee sitä, että neuvosto on loukannut suhteellisuusperiaatetta, joka on yksi perusperiaatteista, joita Euroopan unionin on noudatettava.